કિરાત, મલેચ્છ અને યવન વગેરે દેશોના રાજાઓએ યજ્ઞના ઘોડાને રોકી લીધો. ત્યારે અર્જુને યુદ્ધ કરીને તેમને પરાજિત કરી દીધેલાં. આ પ્રકારે જુદા-જુદા દેશોના રાજાઓની સાથે અર્જુને ઘણીવાર યુદ્ધ કરવું પડેલું. યજ્ઞનો ઘોડો ફરતાં-ફરતાં મણિપુર સુધી પહોંચી ગયો. ત્યાંની રાજકુમારી ચિત્રાંગદા અર્જુનની પત્ની હતી અને તેના પુત્રનું નામ બભ્રુવાહન હતું. બભ્રુવાહન જ તે સમયે મણિપુરનો રાજા હતો.